b'\n_START_ARTICLE_\nKrka, Ivan\xc4\x8dna Gorica\n_START_SECTION_\nUmetnostni spomeniki\n_START_PARAGRAPH_\nVikariat \xc5\xa1entvi\xc5\xa1ke \xc5\xbeupnije na tem mestu je v starih listinah prvi\xc4\x8d omenjen \xc5\xbee v 12. stoletju. Leta 1395 je Krka pri\xc5\xa1la pod sti\xc5\xa1ko upravo, 1657 pa je postala samostojna \xc5\xbeupnija. Prvotna cerkev posve\xc4\x8dena zdravni\xc5\xa1kima zavetnikoma sv. Kozmi in Damijanu, je bila verjetno postavljena v 12. stoletju. Sedanjo baro\xc4\x8dno stavbo so od leta 1707 do 1757 temeljito prezidali in ji 1771 dodatno pove\xc4\x8dali prezbiterij. Cerkev je ob koncu 17. in v 18. stoletje slovela kot romarska postojanka.'